Ναντέρ Νταχάμπι

Ο Ναντέρ Νταχάμπι () είναι πολιτικός από την Ιορδανία, που χρημάτισε πρωθυπουργός της αραβικής χώρας από το 2007 έως το 2009.

 Καριέρα 
Γεννήθηκε στο Αμάν το 1946 και είναι παντρεμένος με 2 γιους και 1 κόρη.

Διορίστηκε πρωθυπουργός από τον βασιλιά Αμπντάλα στις 25 Νοεμβρίου του 2007 έπειτα από τις βουλευτικές εκλογές εκείνου του μήνα. Σε αυτές τις εκλογές οι ισλαμιστές και η Αντιπολίτευση ηττήθηκαν από τους φιλοκυβερνητικούς υποψηφίους. 

Σπούδασε σε Αεροναυπηγική Σχολή Μηχανικών στην Ελλάδα και στο Ηνωμένο Βασίλειο. Επίσης, έκανε σπουδές στη Διοίκηση Επιχειρήσεων στις ΗΠΑ. Υπηρέτησε ως διοικητής των αεροπορικών δυνάμεων της χώρας και στο νέο υπουργικό συμβούλιο εκτός από πρωθυπουργός, ανέλαβε και υπουργός ΆμυναςΕλεύθερος Τύπος. Η κυβέρνησή του ήταν η πρώτη στην αραβική χώρα που συμπεριέλαβε 4 γυναίκες.

Ανάμεσα στα άλλα, ήταν πρόεδρος του IATA την περίοδο 1996-1997 και διορίστηκε υπουργός Μεταφορών το 2001.

Τον Δεκέμβριο του 2009 παραιτήθηκε και αντικαταστάτης του διορίστηκε ο Σαμίρ Ριφάι.

 Παραπομπές 

Κατηγορία:Πρωθυπουργοί της Ιορδανίας